Дзяржаўная установа адукацыі

ДУА«Жухавіцкая сярэдняя школа»

Урок працоўнага навучання

ІІ клас.

«Стварэнне вырабаў з паперы і кардону. Мадэліраванне з палосак паперы.

 Калектыўная праца»

*Госціло Тамара Вячаславаўна*

*настаўнік пачатковых класаў*

 *першай кваліфікацыйнай катэгорыі*

2016 год

**Урок працоўнага навучання**

**ТЭМА:** Стварэнне вырабаў з паперы і кардону. Мадэліраванне з палосак паперы. Калектыўная праца

***Мэта:*** стварэнне калектыўнай дызайнерскай работы ў тэхніцы мадэліравання.

***Задачы:***

* ***адукацыйная***: мяркуецца, што вучні, прытрымліваючыся правіл бяспечных паводзін, працоўнай дысцыпліне, рацыянальнай арганізацыі рабочага месца, эканомнага расходавання матэрыялаў, да канца ўрока створаць калектыўную дызайнерскую работу, спалучыўшы індывідуальна выкананыя вырабы з паперы і кардона;
* **развіваючая:** садзейнічаць развіццю творчага ўяўлення, увагі; удасканальваць навыкі і ўменні работы з паперай і кардонам;
* **выхаваўчая:** садзейнічаць усведамленню каштоўнасці сумеснай дзейнасці, выхаванню эмацыянальнай спагадлівасці, самастойнасці.

***Папярэдняя работа:*** 3 вучні пад кіраўніцтвам настаўніка рыхтуюць паведамленні аб зорках.

***Абсталяванне:*** падручнік, А.В.Журба, Н.А.Юрчанка “Чудо – мастерская” (альбом па працоўным навучанні) або каляровая папера, клей, каляровы кардон (ліст сіняга або фіялетавага колеру), падкладная дошка, лінейка, просты аловак, нажніцы, памазок для клею.

* ноутбук, мультымедыйны праектар, экран;
* мультымедыйная прэзентацыя;
* тэхналагічныя карты і шаблоны;
* апоры «Правілы бяспечных паводзін пры рабоце з нажніцамі і клеем»;
* песня «Земля в алюминаторе» (група “Земляне”);
* карткі для гульні «Домікі» (тэхнікі работы з паперай і кардонам).

**Ход урока**

1. **Арганізацыйная частка.**

Празвінеў званок. Пачынаецца ўрок.

- Вочкі, вочкі, вы гатовы?

- Гатовы! (адказы вучняў)

- Вушкі, вушкі,вы гатовы?

- Гатовы! (адказы вучняў)

- Ножкі, ножкі, вы гатовы?

- Гатовы! (адказы вучняў)

- Ручкі, ручкі, вы гатовы?

- Гатовы! (адказы вучняў)

1. **Эмацыянальная падрыхтоўка класа.**

- «У майстра – залатыя рукі». Так гавораць пра чалавека, у якога ўсё атрымліваецца. Я ўпэўнена, што кожны з вас сёння праявіць сябе, як сапраўдны майстар.

Давайце настроімся на поспех.

Формула поспеху:

УРОК = ПОСПЕХ,

*Калі будзе* вынік.

*А для гэтага мы будзем* супрацоўнічаць, дапамагаць адзін аднаму, працаваць разам, з захапленнем, з інтарэсам, якасна выконваць заданні, уважліва слухаць і адказваць.

* А зараз давайце праверым ці ўсё ў вас гатова да працы на ўроку.

*(падручнік, альбомы для працоўнага навучання (каляровая папера), каляровы кардон, лінейка, просты аловак, нажніцы, клей)*

*Дзеці паказваюць гатоўнасць сігнальнымі карткамі.*

- Абапіраючыся на табліцу назавіце крытэрыі самаацэнкі сваёй дзейнасці на ўроку.

(*Табліца выніковай самаацэнкі па працоўным навучанні).*

**3. Актуалізацыя ведаў.**

-А зараз давайце пагуляем.

Гульня называецца «Домікі». Яна нам дапаможа ўспомніць тэхнікі работы з матэрыяламі. На стале ў мяне ляжаць карткі з надпісамі. Я запрашаю да стала 9 вучняў. Тыя вучні, хто ўзяў картку займае сваё месца за партай.

(*Дзеці бяруць карткі, на якіх напісаны тэхнікі, азначэнні і віды работы з паперай і кардонам.)*

|  |  |  |  |  |
| --- | --- | --- | --- | --- |
| **Тэхніка** |  | **Азначэнні** |  | **Віды** |
| Аплікацыя | -наклейванне на аснову (фон) | аб’ёмнаяплоскаяабрыўная |
| Арыгамі | -мастацтва складвання паперы | простаемодульнаепа разгортцы |
| Выцінанка | -выразанне ажурных узораў | разеткаваярапортнаясіметрычная |

* Прачытайце надпісы *(Дзеці чытаць пра сябе).*
* Выйдзіце спачатку тыя, чый надпіс абазначае назву тэхнікі работы з матэрыялам *(Выхад дзяцей).*
* Назавіце тэхнікі *(Адказы дзяцей).*
* А зараз тыя, чый надпіс абазначае яе азначэнне *(Выхад дзяцей).*
* Назавіце азначэнні *(Адказы дзяцей).*
* Утварыце пару «Домік»: тэхніка + яе азначэнне *(Дзеці ў парах бяруцца за рукі і падымаюць іх уверх).*
* Назавіце пары, якія ўтварыліся *(Адказы дзяцей).*
* Прачытайце надпісы суседзяў *(Дзеці чытаюць*). Якое дачыненне яны маюць да нашых пар? *(Адказы дзяцей).*
* Дапоўніце пары відамі тэхнік выканання *(Дзеці далучаюцца да пар і ўтвараюць“домікі”)*
* Назавіце свае групы - “домікі”*(Адказы дзяцей).*

*(Слайд 2)*

1. **Вызначэнне праблемнага поля.**

- З якім матэрыялам можна прымяніць усе гэтыя тэхнікі выканання? *(Адказы дзяцей).*

1. **Арганізацыя засваення новых ведаў.**
* Наш урок пройдзе пад дэвізам:

“ Усе за аднаго, адзін за ўсіх - тады і ў справе будзе поспех”. *(Слайд 3).*

-Як вы разумееце сэнс гэтай прыказкі?

- Каб даведацца, якая тэма нашага ўрока, адгадайце зашыфраванае слова: *(Слайд 4).*

С К О М С А

*(Адказы дзяцей*- космас ) *(Слайд 5).*

Адгадайце загадкі:

* Што гэта за вочы: адно свеціць удзень, а другое ўночы?*(Адказы дзяцей –сонца і месяц)*
* Кругленька, маленька – усяму свету міленька *(Адказы дзяцей - сонца).*
* На паляне сіняй пасецца конь сівы *(Адказы дзяцей –месяц).*
* Поле не змерана, авечкі не лічаны, пастух адзін *(Адказы дзяцей –неба, зоркі, месяц).*

Прачытайце рассыпаныя 2 словы: *(Слайд 6).*

л о с па кі пе па ры *(Слайд 7).*

-Хто ўжо сам можа сфармуляваць тэму ўрока ?*(Адказы дзяцей).*

**Паведамленне тэмы і задач урока*.***

Сёння вам неабходна будзе зрабіць пано з палосак паперы на тэму: “Космас, зорнае неба“. Вы будзеце вучыцца мадэліраваць фігуркі з палосак паперы і ствараць калектыўную дызайнерскую работу.

 *(Слайд 8).*

**Асэнсаванне праблемы.**

- Працаваць мы будзем у парах. Ад зладжанай работы кожнай пары ў цэлым залежыць поспех урока.

1. **Вывучэнне новага матэрыялу.**

*Гутарка аб космасе (Слайд 9-10).*

Калі ў ясную, бясхмарную ноч паглядзець уверх, то погляду паўстане казачная карціна зорнага неба. Тысячы рознакаляровых агеньчыкаў складваюцца ў мудрагелістыя фігуры, зачароўваючы позірк. У старажытнасці людзі лічылі, што гэта гараць ліхтарыкі, замацаваныя на хрустальным нябесным зводзе. Сёння ўсе мы ведаем, што гэта не ліхтарыкі, а зоркі. А што такое зоркі? Чаму яны свецяць і як далёка ад нас яны знаходзяцца? Аб гэтым і многім іншым – наш аповед.

**Паведамленні дзяцей.**

*1 вучань*: Каб зразумець, што такое зорка, дастаткова зірнуць на наша Сонца. Так-так, наша Сонца – гэта зорка!

* Але як жа так? -спытаеце вы. – Бо Сонца – вялікае і гарачае, а зоркі такія маленькія і зусім не грэюць. Увесь сакрэт у адлегласці. Сонца знаходзіцца практычна «побач» - усяго-толькі 150 мільёнаў кіламетраў, а зоркі знаходзяцца яшчэ далей. *(Слайд 11).*

*2 вучань:* Чаму зоркі каляровыя? Зоркі, якія мы назіраем, яны адрозніваюцца як па колеры, так і па яркасці святлення. Яркасць зоркі залежыць як ад яе масы, так і ад адлегласці да яе. А колер святлення залежыць ад тэмпературы на яе паверхні. Самыя «халодныя» зоркі маюць чырвоны колер. А самыя гарачыя – блакітнаватае адценне. Белыя і блакітныя зоркі – найбольш гарачыя, іх тэмпература вышэй, чым тэмпература Сонца. Наша зорка Сонца адносіцца да класа жоўтых зорак*. (Слайд 12).*

 *3 вучань:* Колькі ж зорак на небе? Падлічыць нават хаця б прыкладна колькасць зорак практычна немагчыма. Навукоўцы могуць толькі сказаць, што ў нашай Галактыцы, якая называецца «Млечны Шлях», можа быць каля 150 мільярдаў зорак. Бо ёсць яшчэ і іншыя галактыкі! Затое значна больш дакладна людзям вядома колькасць зорак, якія можна ўбачыць з паверхні Зямлі няўзброеным вокам. Такіх зорак каля 4,5 тысяч. *(Слайд 13).*

* Дзякуй вам за цікавыя паведамленні. Вось сёння мы і будзем самі ствараць незвычайныя зоркі.

**Фізкультхвілінка**

Раз, два – стаіць ракета

Тры, чатыры – самалёт.

Рукі ўбокі – у палёт

Адпраўляем самалёт.

Правае крыло ўперад,

Левае крыло ўперад.

Раз, два, тры, чатыры –

Паляцеў наш самалёт.

Сядзем, адпачнём,

Працаваць усе дружна мы пачнём.

1. **Уводны інструктаж па выкананні практычнага задання.**

**Правілы бяспечных паводзін.**

- Перад тым, як пачаць працу, успомнім правілы бяспечных паводзін пры рабоце з нажніцамі і клеем.

***Правілы бяспечных паводзін пры рабоце з нажніцамі:*** *(Слайд 14).*

* Карыстайся нажніцамі з закругленымі канцамі.
* Захоўвай нажніцы ў футляры.
* Перадавай таварышу закрытыя нажніцы кольцамі ўперад.
* У час працы ўтрымлівай матэрыял левай рукой так, каб пальцы былі ўбаку ад ляза нажніц.

***Правілы бяспечных паводзін пры рабоце з клеем:*** *(Слайд 15).*

* Карыстайся падкладной дошкай пры нанясенні клея на дэталі.
* Сачы, каб клей не трапіў на адзенне, твар і асабліва ў вочы.
* Памы рукі пасля работы.

***Правілы работы вучня:*** *(Слайд 16).*

* Кожны працуе за сваім рабочым сталом.
* Перш чым пачаць працу, правільна падрыхтуй рабочае месца.
* У час працы трымай рабочае месца ў парадку.
* Беражы інструменты і матэрыялы.
* Скончыў працу– прыбяры рабочае месца хутка і акуратна.
1. **Разглядванне ўзору.**

Вось сёння мы і будзем самі ствараць незвычайныя зоркі (*настаўнік дэманструе узор і аналізуе яго).*

**9. Тлумачэнне ходу работы. Работа з падручнікам.**

Давайце разгледзім тэхналагічныя карты ( падручнік с. 14 - 15 ):

* падрыхтуем палоскі, неразлінеенную частку ліста 4 размячаем на палоскі шырынёй 1 см і ўвесь ліст разразаем;
* з палосак па шаблонах складаем розныя фігуры: зоркі, планеты;
* пры неабходнасці палоскі можна дабаўляць, склейваць іх паміж сабой;
* фігуркі наклеіць на аснову клеем, які наносіцца на вуглы ў месцах згібу палосак;
* складаем кампазіцыю “Космас, зорнае неба”.

*Настаўнік паказвае этап выканання работы з апорай на тэхналагічныя карты карту і шаблоны.*

Дзеці паўтараюць план работы *(Адказы дзяцей).*

Праводзіцца інструктаж па ТБ.

**10. Рэпрадукцыя. Самастойнае выкананне работы.** *(Слайд 17).*

Работа ў парах па тэхналагічных картах і шаблонах.

Гучыць музыка

 Фігуркі, якія атрымаліся вучні наклейваюць у парах на аснову (кардон) – атрымліваецца “ Космас, зорнае неба “.

 Аб’яднанне работ у калектыўнае пано на дошцы.

**11. Рэфлексія**. **Падвядзенне вынікаў урока.**

**-** Запоўніце ліст самаацэнкі. (*Вучні запаўняюць рэфлексіўную картачку.)* Дайце ацэнку сваёй дзейнасці на ўроку. *(Табліца выніковасці).*

*Настаўнік дае ацэнку работы класа.*

* Чаму навучыліся? *(Адказы дзяцей).*
* Што новага даведаліся? *(Адказы дзяцей).*
* Тварыце, прыдумывайце! Вы сёння паказалі, што ў вас сапраўды «залатыя рукі».

**12. Інфармацыя аб падрыхтоўцы неабходнага матэрыялу і інструментаў да наступнага ўрока.**

**13. Арганізацыя ўборкі рабочых месц.**

Картка для гульні“Домікі”

(тэхнікі работы з паперай і кардонам)

|  |  |  |  |  |
| --- | --- | --- | --- | --- |
| **Тэхніка** |  | **Азначэнні** |  | **Віды** |
| Аплікацыя | наклейванне на аснову (фон) | аб’ёмнаяплоскаяабрыўная |
| Арыгамі | Мастацтва складвання паперы | простаемодульнаепа разгортцы |
| Выцінанка | Выразанне ажурных узораў | разеткаваярапортнаясіметрычная |

***Табліца выніковай самаацэнкі па працоўным навучанні***

***вуч\_\_ 2 «\_\_» класа***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № урока | Раздзел /Тэма ўрока | Арганізацыядзейнасцівучняў |  | Самастойнасць | Творчасць | Задаволе-насць | Адзнака дзейнасці | Эмацыя-нальны настрой |
| Рабочае месца | Стадыі тэхналогіі | Інструменты і прылады | Правілы бяспечных паводзін | Тэарэтычны матэрыял | Мне дапамаглі | Зрабіў сам | Дапамог іншым | Не ўсё атрымалася | Па ўзоы | Па ўласным замысле | Не хачу болей | Хачу зрабіць яшчэ | Хачу навучыць другіх | Нізкі | Здавальняючы | Сярэдні | Дастатковы | Высокі | ☺ | 😐 | ☹ |
| 1. 6
 | Тэхналогія апрацоўкі матэрыялаў. Вырабы з паперы і кардона. Мадэліраванне з палосак паперы (Калектыўная праца) |  |  |  |  |  |  |  |  |  |  |  |  |  |  |  |  |  |  |  |  |  |  |